open-index/open-wikipedia-markdown huggingface dataset:
Eudyptes

* gulltoppingvin
* hornpingvin
* hvitkinnpingvin
* nordlig klippehopperpingvin
* skogpingvin
* snarespingvin
* sørlig klippehopperpingvin

***Eudyptes*** (toppingviner) er en slekt med mellomstore pingviner (Sphenisciformes) som består av sju nålevende arter, alle med karakteristiske hodefjær i sterke farger som pryder toppen av hodet.

Pingvinenens felles stamfar levde trolig for omkring 41&ndash;39 millioner år siden. Slekten *Eudyptes* splittet fra *[[Megadyptes]]* for omkring 15 millioner år siden.

## Arter
Det finnes fortsatt noen som ikke anerkjenner nordlig klippehopperpingvin (*Eudyptes moseleyi*) som en egen art. Den er nært beslektet med sørlig klippehopperpingvin (*Eudyptes chrysocome*), men ble foreslått separert fra denne i 2006. Den har siden blitt gradvis mer akseptert som en egen art blant forskere, herunder også av WoRMS og BirdLife International. Ny forskning antyder dessuten nå (2011) at også sørlig klippehopperpingvin og østlig klippehopperpingvin er så forskjellige at de bør separeres som distinkte arter.

* (VU) *Eudyptes chrysocome* (sørlig klippehopperpingvin)
** *[[Eudyptes chrysocome chrysocome|E. c. chrysocome]]* (Falklandsøyene og øyer utenfor Argentina og Chile)
** *[[Eudyptes chrysocome fiholi|E. c. fiholi]]* (subantarktiske øyer utenfor New Zealand og det sørlige Afrika)
* (VU) *Eudyptes chrysolophus* (gulltoppingvin)
* (EN) *Eudyptes moseleyi* (nordlig klippehopperpingvin)
* (VU) *Eudyptes pachyrhynchus* (skogpingvin)
* (VU) *Eudyptes robustus* (snarespingvin)
* (VU) *Eudyptes schlegeli* (hvitkinnpingvin)
* (EN) *Eudyptes sclateri* (hornpingvin)

## Referanser

## Eksterne lenker
*
Arne Haugan

**Arne Gudbrand Haugan** (født 10. januar 1917, død 26. februar 1997) var en norsk general. Han ble 5. januar 1973 utnevnt til generalmajor i Hæren for tjeneste som landkommandør ved Forsvarskommando Nord-Norge. Han hadde tidligere vært avdelingssjef i Hærens overkommando, sjef for Forsyningsbasen i Hærens stab, for Plan- og budsjettavdelingen i Forsvarets overkommando og hatt tjeneste ved det øverste hovedkvarter for de allierte styrker i Europa.

Etter utdannelse på Krigsskolen og Hærens stabsskole hadde han også utdannelse fra École d'état i Frankrike og Forsvarets høgskole. Arne Haugan deltok aktivt i 2. verdenskrig, blant annet som løytnant og kommanderende offiser på Jan Mayen.

## Bibliografi
* *Minner og tanker* Tiden 1983 - 295 s. ISBN 82-10-02359-4
* *Perspektiv i atomdebatten* [ansvarlig   redaktør: Arne Slettebøe]. - Oslo 1981 - 145 s. ISBN 82-505-0269-8
* *Israels vei mot år 2000* - Oslo 1976 - 152 s. (Tidens tema ; 62). ISBN 82-10-01254-1

## Referanser
BMW 1800

**BMW 1800** var en bilmodell i BMWs *Neue Klasse*. Den ble introdusert i 1963. Bilen var ekstriørmessig lik BMW 1500. Motoren var M10 motor med økt sylindervolum og effekt i forhold til motoren fra BMW 1500. Denne motoren var på 1 766 cm³ og utviklet 90 Hk. BMW 1800 som ble produsert parallelt med BMW 1500, var en salgssuksess. Modellen ble produsert i forskjellige varianter, også med automatgir, fra 1963 frem til 1971. Gjennom årene ble det foretatt små endringer. Endringene som ble foretatt var mest synlig ved at dashbordet ble oppgradert samt at grillen ble forandret. BMWs 4-dør *Neue Klasse* var forgjengeren til dagens BMW 5-serie.

To varianter av BMW 1800 ble produsert: BMW 1800ti og BMW 1800 Ti/SA.

## BMW 1800ti

Ved introduksjon av 1800ti (Turismo Internazionale), var BMW tilbake i europeisk racing.  Allrede første året viste det seg å bli en racingsuksess. BMW 1800ti var en modell som ekstriørmessig var lik en BMW 1800. Motoren var en standard BMW 1800-motor, men hadde økt kompresjonsforhold fra 8,6:1 til 9,5:1 og dobble Solex 40 PHH forgassere. Motoren hadde betegnelsen M118, og utviklet 108 HK. Akselerasjonen 0-100 tok 11 sekunder og toppfarten var 171 km/t. Bilen ble produsert i perioden 1964 - 1966 i 19&nbsp;663 eksemplarer. Bilen er i dag et ettertraktet samleobjekt.

## BMW 1800 Ti/SA

BMW 1800 Ti/SA var en modell som ble utviklet i 1964 med tanke på BMWs deltakelse i motorsport. Bilen hadde basis i en standard BMW 1800Ti, og utviklet videre til SA (SonderAusführung) spesialversjon. Motoren ble utstyrt med dobble Weber forgassere, høyere kompresjonsforhold og utviklet 130 HK. Modellen skilte seg også fra standardmodellen ved å ha skivebremser foran og bak, sportsseter og sportsratt av tre. BMW 1800 Ti/SA vant 24 timers løpet i 1965 på «Circuit de Spa-Francorchamps» i Belgia. Modellen ble kun produsert i 200 eksemplarer og er i dag et meget ettertraktet samleobjekt.


File:BMW 1800 TI-SA 1965 white vr TCE.jpg | BMW 1800 TI/SA
File:BMW 1800 TI SA.jpg | BMW 1800 Ti/SA på bane


## Produksjonstall

## Eksterne lenker
*
Sven Paddock

**Sven Gunnar Leonard Paddock** (opprinnelig *Karlsson*, født 4. mai 1909 i Stockholm, død 22. juli 1982 i Stockholm) var en svensk sangtekstforfatter, komponist, radiomann med mer.

Paddock begynte å skrive slagertekster allerede i tenårene og gjorde sin første revy sammen med skolekameraten Roland Levin i 1929. Han skrev totalt nær 3.000 visetekster og revynumre. Sammen med Nils Perne skrev han 20 revyer for Scalateatern 1942–1959, deriblant *Den glada butiken*, hvor *Världen är full av violer* inngår. Han startet sammen med Åke Söderblom radioserien *[[Vårat gäng]]* i 1939. Han spilte inn drøyt 15 grammofonskivor under namnet Bo Roger.

## Filmmanus
* 1941: *Gatans serenad*
* 1942: *Vårat gäng 
* 1955: *Karusellen i fjällen*

== Regi ==
* 1950: *Södrans revy*

== Filmmusikk i utvalg ==
* 1941: *Gatans serenad*
* 1944: *Skåningar''

## Referanser


## Eksterne lenker
* 
* Sven Paddock på Svensk Mediedatabas
Nils Perne

**Nils Perne** (født 4. mai 1905 i Uppsala, død 27. desember 1965 i Stockholm) er en svensk komponist, tekstforfatter och teatersjef. Han var broren til tekst- og sketsjforfatteren Lars Perne. Fra 1950 var Nils Perne gift med skuespilleren Sylva Åkesson.

## Biografi
Etter eksamen ved Shartaus handelsinstitut i 1926 dannet Perne sammen med skolekameraten Georg Eliasson teamet *Nils-Georg*, som fra sluttent av 1920-tallet skrev en rekke slagertekster og kupletter, blant annet for Ernst Rolf. Mange av deras tekster ble utgitt på det felles forlaget, *Nils-Georgs Musikförlags AB*, hvor Eliasson var administrerende direktør. Paret skiltes i 1935 og Georg Eliasson overtok alene den felles signaturen og forlaget. 

Perne etablerte seg på midten av 1930-tallet som frilansende komponist og tekstforfatter for såvel radio som grammofon, nå under psevdonymet *Jokern*. Spesielt populær ble radioserien *[[Vårat gäng]]* i 1939 (i samarbeid med Sven Paddock). Under den andre verdenskrigen kom Pernes størsta suksess, «Min soldat», som han skrev tekst og melodi til for Gösta Jonssons revy *Det kommer en vår* 1940, og velkjent ikke minst gjennom Ulla Billquists innspilling. Blant andre "*Jokern*"-komposisjoner kan nevnes «Säg det med ett leende» fra samme år.

Perne ble sjef for Oscarsteatern i 1948. Han var også teatersjef på Södran og Scalateatern.

## [[Filmmanus]]
* 1955: *Karusellen i fjällen* 
* 1942: *Vårat gäng* 
* 1941: *I natt - eller aldrig* 
* 1941: *Gatans serenad*

## Filmmusikk
* 1944: *Skåningar*
* 1941: *Gatans serenad*

## Referanser


## Eksterne lenker
* 
*
Alcossebre

**Alcossebre** (spansk: *Alcocéber* eller *Alcocebre*) er en liten by ved middelhavskysten i Comunitat Valenciana i Spania. Den tilhører Alcalà de Xivert kommune i comarca Baix Maestrat i provinsen Castelló. Byen hadde 2&nbsp;151 innbyggere i 2008.

Alcossebre er hovedsakelig en turistby. Den har fire strender: Carregador, El Romà, El Moro og Manyetes (eller Tropicana).

## Eksterne lenker
* Informasjon om Alcossebre
Georg Eliasson

**Georg Axel Edvard Eliasson** (født 5. mars 1905 i Stockholm, død 16. februar 1973 på Lidingö) var en svensk sangtekstforfatter, revyforfatter, radiomann og forlagssjef. Han ble også kalt *Tuppen*.

Eliasson dannet sammen med skolekameraten Nils Perne teamet *Nils-Georg*, som fra 1920-tallet skrev en rekke slagertekster. Mange av deres teksterble utgitt på det felles forlaget, *Nils-Georgs Musikförlags AB*, hvor Eliasson var administrerende direktør. Han var programsjef for Skansen 1957-1961 og programsjef for Sveriges Radios underholdningsavdeling fra 1962. Som forfatter eller produsent gjorde han mer enn 700 radioprogrammer. Alene skrev han et åttitalls tekster, hvorav 33 filmmelodier, foruten en hel del revytekster.
 
## Filmmanus
* 1947: *Får jag lov, magistern!*

## Referanser


## Eksterne lenker
*
DS «Austri» (1884)

**DS «Austri»** var et kystruteskip bygget ved Motala Varf AB, Norrköping, Sverige. Skipet ble overlevert til Ångfartygs AB Transit i 1884 som «Transit no. 5». Kjøpt av Det Stavangerske Dampskibsselskab i 1945. Solgt til hugging i 1952

## Historie
*1884: Levert til Ångfartygs AB Transit, som «Transit no. 5»
*1886: Drift og eierskap overført til Ångfartygs AB Södra Sverige. Omdøpt «Hyperion»
* 1903: Ombygd ved Oskarshamns Mekaniska Verkstad AB
*1919: Utleid til den franske stat for troppe-transport  mellom Tyskland og Frankrike.
*1945: Kjøpt av Det Stavangerske Dampskibsselskab og omdøpt «Austri»
*1945: Satt i rute mellom Stavanger og Oslo.
*1947: Satt i rute mellom Sandnes og Trondhjem
*1951: Lagt i opplag.
*1952: Solgt til hugging i Belgia

## Kilder
* DS «Austri» www.skipsarkiv-rogaland.net
Sister Rain

**Sister Rain** er et norsk pop- og rockband grunnlagt i Oslo i 1988. Det sprang ut av The Tables og A Technicolor Dream.

Bandet oppnådde internasjonal status og hadde en omfattende turné&shy;virksomhet, slik at medlemmene i Guns N' Roses ble oppmerksomme på det. Dette førte til det norsk-amerikanske band&shy;prosjektet Merchants of Venus. Sister Rain var blant annet kjent for den spesielle utformingen på noen av plate&shy;utgivelsene, som idag er blitt samler&shy;objekter.

Etter en lengre pause 1995&ndash;2002 gjenoppsto Sister Rain, og har siden spilt med tildels ny besetning.

## Originalbesetning
*Aslak Nygren (vokal)
*Ulf Knudsen (keyboard, gitar)
*Ivar Berge (bass)
*Mads Due-Tønnesen (gitar)
*Steinar Buholm (trommer)
*Eystein Hopland (gitar)

## Diskografi
### Album
* *Sister Rain* (1988)
* *Water in Tide* (1989)
* *Wild Flowers Grow* (1991)
* *The Neptun Tapes* (dobbeltalbum, 1993) – utgitt som *Ride* på CD
* *Illuminated – Compilation 1988-1998* (1998)
* *Sisters Kitchen* (2011)

### Singler
* *Respectable Faces/Even Higher (Part 1)* (7", 1988)
* *Nothing Like/High Heels (7", 1989)
* *Shine'' (12", 1991)

## Referanser


## Eksterne lenker
*
Gösta Jonsson

**Gösta Ture Jonsson** (født 14. september 1905 på Kungsholmen i Stockholm, død 26. desember 1984 i Stockholm) var en svensk trekkspiller, saksofonist, sanger, kapellmester og skuespiller.

Jonsson debutertre som musiker på plateinnspillinger i 1926 og fra 1930 også som sanger. På 1940-tallet dannet han en rytmisk revy, som han turnerte med i Folkparkerna. Jonsson drev mellom 1947 og 1959 Vanadisteatern i Stockholm. Han filmdebuterte i 1931 i Valdemar Dalquists *Brokiga Blad* og kom til å medvirke i et trettitalls filmer, ofte som musiker. Som plateinnspillende orkesterleder, gjorde han blant annet innspillinger med Eric Alruni Wilkman.

## Filmografi
* 1931 - *Brokiga blad*
* 1934 - *[[Sangen til henne|Sången till henne]]*
* 1935 - *Munkbrogreven*
* 1941 - *Gatans serenad*
* 1947 - *Mästerdetektiven Blomkvist*
* 1948 - *[[Loffe som milionær|Loffe som miljonär]]*
* 1956 - *Suss gott*
* 1957 - *Nattens ljus*
* 1957 - *Åsa-Nisse i full fart*
* 1957 - *Klarar Bananen Biffen?*
* 1960 - *Åsa-Nisse som polis*
* 1964 - *Åsa-Nisse i popform*
* 1964 - *Tre dar på luffen*
* 1965 - *Salta gubbar och sextanter*
* 1965 - *Åsa-Nisse slår till*
* 1965 - *Pang i bygget*
* 1966 - *Tre dar på luffen*
* 1966 - *Trettio pinnar muck*
* 1968 - *Under ditt parasoll*
* 1969 - *Åsa-Nisse i rekordform*
* 1983 - *Raskenstam*

## Eksterne lenker
* 
*
Holmby Hills

**Holmby Hills** er et område i Westwood i vestre Los Angeles i den amerikanske delstaten California. Det er blant de dyreste og mest eksklusive områdene i Los Angeles, sammen med Beverly Hills og Bel Air.
  
Navnet er løst basert på den engelske landsbyen Holdenby, fødebyen til eiendomsutvikleren Arthur Letts, som hadde kjøpt området. Han planla å gjøre det om til et luksuriøst nabolag, men døde i 1923 før han hadde fullført prosjektet. Utviklingen av området ble overtatt av svigersønnen hans, Harold Janss.
  
Ett av de første husene som ble bygget var herskapshuset til Arthur Letts jr., sønnen til Arthur Letts. Dette er nå kjent som Playboy Mansion, og er hjemmet til *[[Playboy]]*-sjefen Hugh Hefner. The Manor, det tidligere hjemmet til TV-produsenten Aaron Spelling, er en annen kjent eiendom i Holmby Hills. Huset som artisten Michael Jackson døde i ligger også i området.

## Eksterne lenker
*
Troms offshore

**Troms Offshore** er et norsk rederi med hovedkontorer i Tromsø, som drifter en rekke skip på vegne av oppdragsgivere og eiere. Rederiet er eid av amerikanske Tidewater Inc. Rederiet opererer primært forsyningsskip (PSV) i Nordsjøen.

## Flåteliste
### Supplybåter
*MV «Troms Hera»
*MV «Troms Mira»
*MV «Troms Arcturus» 
*MV «Troms Lyra»
*MV «Troms Sirius»
*MV «Troms Capella»
*MV «Troms Castor»
*MV «Troms Pollux»
*MV «Troms Fjord»
*MV «Demarest Tide»

### Tidligere spesialfartøy
*MV «Bucentaur»
*RV «Helmer Hanssen» (Universitetet i Tromsø)
*RV «Lance» (Norsk polarinstitutt)

## Eksterne lenker
* Selskapets hjemmesider - besøkt 28. august 2012.
* Oversikt over skipsflåten - *Troms Offshore*.
Arvid Syrrist

**Arvid Egil Syrrist** (født 13. mars 1905 i Kristiania, død 18. juni 1997 i Trelleborg) var en norsk idrettsutøver og tannlege.

## Idrettsmannen
Syrrist representerte Frigg i fotball og bandy. 16 år gammel var han reserve da Frigg i 1921 vant sitt siste norgesmesterskap i fotball. Han ble kretsmester i Oslo i 1925. Han debuterte på det  mot  på Råsunda i 1924 og spilte totalt fem landskamper.

I bandy var han med på Norges første offisielle landskamp, mot Sverige på Frogner stadion i 1927. Han spilte én landskamp til etter dette. Fra 1934 til 1936 var han formann i Norges Bandyforbund.

## Tannlegen
Arvid Syrrist utdannet seg til tannlege i München og Oslo. En periode på 1930-tallet arbeidet han ved Guggenheim-barneklinikken i New York og ved Yale. Under krigen var han kapteinløytnant og marinetannlege i Storbritannia.

Etter krigen bosatte han seg i Sverige. Han tok doktorgrad i odontologi ved Lunds universitet i 1949 på avhandlingen *Experimental Studies on the Effect of Sodium Fluoride on Human Dental Enamel: Investigations into the Potentialities of Topical Application of Sodium Fluoride to Teeth as a Means of Caries Control*. Han var laborator i barnetannpleie på Tandläkarhögskolan i Malmö i perioden 1952–62 og professor i barnetannpleie ved Lunds universitet fra 1962–71. Han var leder av den svenske *Medicinalstyrelsens vetenskapliga råd* (fra 1968 *Socialstyrelsen*) fra 1965–71.

## Referanser


## Eksterne lenker
* 
* Arvid Syrrist  på worldfootball.net
Pen Argyl

**Pen Argyl** er et sted i Northampton County i den amerikanske delstaten Pennsylvania. Det ligger i Lehigh Valley, 29 km nord for Easton. Ved folketellingen i 2010 var innbyggertallet 3595.

## Referanser


## Eksterne lenker
*
Lucía Extebarria

**Lucía Etxebarria de Asteinza** (født 1966)  er en spansk forfatter.

Hun studerte engelsk filologi og journalistikk i Madrid.
## Priser
* 1998 Premio Nadal, *Beatriz y los cuerpos celestes*. 
* 2001 Premio Primavera, *De todo lo visible y lo invisible* 
* 2004 Premio Planeta, *Un milagro en equilibrio*

## Bibliografi
* *La historia de [[Kurt Cobain|Kurt]] y [[Courtney Love|Courtney]]: aguanta esto* (1996)
* *Amor, curiosidad, prozac y dudas* (1997)
* *Beatriz y los cuerpos celestes* (1998)
* *Nosotras que no somos como las demás* (1999)
* *La Eva futura. La letra futura* (2000)
* *De todo lo visible y lo invisible* (2001)
* *Estación de infierno* (2001)
* *En brazos de la mujer fetiche* (2002)
* *Una historia de amor como otra cualquiera* (2003)
* *Un milagro en equilibrio* (2004)
* *Actos de amor y placer* (2004)
* *[[Courtney Love|Courtney]] y yo* (2004)
* *Ya no sufro por amor* (2005)
* *Cosmofobia* (2007)
* *El club de las malas madres* (2009)
* *Lo verdadero es un momento de lo falso* (2010)
* *El contenido del silencio* (2011)
* *Dios no tiene tiempo libre* (2013)
* *Cuentos clásicos para chicas modernas* (2013)

## Referanser


## Eksterne lenker
* 
* 
* Blog
Praia internasjonale lufthavn

**Praia internasjonale lufthavn**  er en internasjonal lufthavn på øya Santiago i Kapp Verde. Flyplassen åpnet i 2005 som en erstatning for den gamle flyplassen Francisco Mendes internasjonale lufthavn. Flyplassen ligger 3 km sørøst for byen Praia som er hovedstaden i Kapp Verde. Praia internasjonale lufthavn er landets nest største flyplass etter Amílcar Cabral internasjonale lufthavn som ligger på øya Sal.
Gabriel Dahl

**Gabriel Dahl** (født 1889 i Bergen, død 1963 i samme by) var en stort sett bergensbasert kunstmaler. 

Han var utdannet til malersvenn, og var elev ved Asor Hansens malerskole og Pola Gauguins i Oslo, samt en del veiledning av Bjørn Smith-Hald. Etter debuten i Bergen Kunstforening i 1921, ble han værende der, men var en tur i Sør-Frankrike (1926 - 27) og ble sterkt påvirket av Paul Cezanne.

Han var en sentral person i Bergens kunstmiljø i mellomkrigstiden, men hadde også utstillinger i Oslo, og er innkjøpt av Nasjonalgalleriet.

## Referanser


## Kilder
* Gunnar Danbolts korte biografi i katalog over «Griegsamlingen». ISBN 978-82-92516-15-7.
Alfametyltryptamin

*

*'Alfametyltryptamin**, også kjent som **αMT**, **AMT**, **Indopan**, **IT-290''' er et psykedelisk tryptamin med mildt hallusinogene og stimulerende virkninger.

## Dosering
AMT ble brukt som antidepressivt legelmiddel i doser fra 5-10 mg. Med en slik dosering merker man positive endringer i humøret, samt stimulerende effekter.
Det blir ikke lenger brukt som legemiddel, men rekreasjonelt bruk forekommer. Rekreasjonelle doser starter fra ca. 20-30 mg, hvor de psykedeliske virkningene mer merkbare. 40+ mg er en relativt stor dose. Effektene varer ofte i opptil 12 timer, men kan vare mye lenger. Det tar vanligvis 2-3 timer etter inntak før effektene kan merkes.

## Bivirkninger
Det er vanlig å få bivirkninger som kvalme og oppkast, spesielt de første timene etter inntak. Hodepine kan også forekomme, spesielt ved større doser.

## Lovlig status
AMT er et tryptamin, og er etter en oppdatering av Narkotikaforskriften (tidligere kalt Narkotikalisten) nå ulovlig i Norge, på lik linje med andre ulovlige rusmidler.

## Se også
* Tryptamin
* Rusmiddel

## Referanser


## Eksterne lenker
* Erowid.org - AMT
Dele Charley

**Dele Charley** (født 27. mars 1948 i Freetown, død 8. mai 1993) var en sierraleonsk forfatter. Han studerte i Freetown og London, og var minister for utdanning. 

## Bibliografi
* *Petikot Kohna*, 1982 (teater)
* *Fatmata*, 1983 (teater)

## Referanser
Slidell (Louisiana)

**Slidell** er en by i St. Tammany Parish i den amerikanske delstaten Louisiana. Ved folketellingen i 2010 hadde den 27 068 innbyggere.

Byen oppstod ved nordkysten av Lake Pontchartrain i 1882 og 1883, under konstruksjonen av New Orleans and Northeastern Railroad (N.O.N.E.). Denne toglinjen bandt sammen New Orleans og Meridian. Byen ble oppkalt etter politikeren og diplomaten John Slidell, som var svigerfaren til eiendomsutvikleren Frédéric Emile d'Erlanger. Slidell fikk offisiell bystatus i 1888.

## Referanser


## Eksterne lenker
*
Björn Forsberg

**Björn Reinhold Forsberg** (født 1942) er en svensk sanger, skuespiller og regissør.

Inspirert av Lasse Lönndahl bestemte Björn Forsberg seg for å bli sanger. Han utdannet seg ved Calle Flygare Teaterskola i Stockholm och debuterte i musikalen *En kul grej hände på vägen till Forum* på Cabaréteatern Liseberg i Göteborg 1965. Siden fulgte ti års turnévirksomhet med Riksteatern, hvor han medvirket i operetter og musikaler som bl. a. *Blåjackor*, *Call me Madame*, *Teaterbåten* samt *Min syster och jag*.

I 1973 kom han til Malmö Stadsteater, hvor han var ansatt i 23 år. Blant rollena på stadsteatern kan nevnes bl. a. Boni i *Csardasfurstinnan*, Forestier i *Can Can*, General Nelson i *Animalen*, Vittorio Vitale i *Sweet Charity* og Sky Masterson i *Guys and Dolls*. Tre somre spilte han operetter hos Nils Poppe på Fredriksdalsteatern i Helsingborg, *Blomman från Hawaii* i 1982 og 1991, samt *Lilla Helgonet* i 1984.

Tre sommere sang han operette hos Nils Poppe på Fredriksdalsteatern i Helsingborg, *Blomman från Hawaii* 1982 og 1991, samt *Lilla Helgonet* 1984.

Etter pensjoneringen fra Malmö Stadsteater har Forsberg produsert og spilt musikkteater i Kristianstads teater, bl.a. *[[Sound of Music]]*, *[[My Fair Lady]]*, *[[Den glade enke|Glada änkan]]*, *[[Czardasfyrstinnen|Csardasfurstinnan]]* og *Vita Hästen*.

## Teater
### Roller (utvalg)
* 1979 - i *Spelemann på taket (Fiddler on the Roof)*, Helsingborgs stadsteater 
* 1980 - "Michael" i *I nöd och lust (I Do! I Do!)*, Helsingborgs stadsteater 
* 1981 - "Nikos" i *Dansa för mej, Zorba! (Zorba)*, Helsingborgs stadsteater
* 1982 - "Kapten Reginald Harold Stone" i *Blomman från Hawaii (Die Blume von Hawaii)*, Fredriksdalsteatern
* 1991 - "Kapten Reginald Harold Stone" i *Blomman från Hawaii (Die Blume von Hawaii)*, Fredriksdalsteatern
* 2012 - "Kejsar Frans Josef II" i *Vita Hästen (Im weißen Rößl)*, Nöjesteatern

## Diskografi
; Singler
* 1961 – «La Paschanga»
* 1961 – «Törs Man Fråga»

## Referanser


## Eksterne lenker
* 
*
Olivier Debré

**Olivier Debré** (født 14. april 1920 i Paris, død 2. juni 1999 samme sted) var en fransk maler som representerte Pariserskolen (École de Paris) slik den ble kjent for norske malere som Jakob Weidemann, Inger Sitter og Knut Rumohr. 

Hans billedflater er gjerne monokrome, bortsett fra en kant der en kan ane stiliserte landskaper eller figurer. Han kalte disse «signes-paysages» og «signes-personnages».

Debré var mye i Norge og lot seg inspirere av landskapene der. Han ble kjent i indre Sogn for å la lerretene stå ute, uansett vær og vind.

## Referanser
San Joaquín (Flores)

**San Joaquín** er en by og administrasjonssentrum i Flores, Costa Ricas minste kanton. Distriktet San Joaquín hadde 7&nbsp;173 innbyggere i 2011.

San Joaquín er fødestedet til sangerinna Chavela Vargas.

## Referanser
Puerto Viejo (Sarapiquí)

**Puerto Viejo** er en by og administrasjonssentrum i kantonen Sarapiquí i provinsen Heredia i Costa Rica. Distriktet Puerto Viejo hadde 20&nbsp;184 innbyggere i 2011.

Byen ligger i det karibiske lavlandet, nær elva Sarapiquí.

## Referanser
Metoxetamin

*

*'Metoxetamin** eller **3-MeO-2-Oxo-PCE** også kjent som **MXE** er et derivat av [[Ketamin]], med lignende effekter. Stoffet har i en stund blitt solgt over internett som et lovlig alternativ til Ketamin.

MXE gir en dissosiativ psykoaktiv effekt, lignende stoffer som [[DXM]], [[Fensyklidin|PCP]] og [[Dinitrogenoksid|lystgass]]. Brukere forklarer rusen som lignende, men noen lunde annerledes en Ketamin. Effektene varer mye lengre enn ketamin, vanligvis i 3-5 timer avhengig av inntaksmåte. Den vanligste måten å innta MXE på er via. nasal administrasjon, altså ved å «sniffe» eller «snorte» stoffet. **MXE''' kan også taes rektalt, sublingvalt og injiseres (Både intravenøst og intramuskulært). Metoxetamin fungerer som en NMDA-reseptor antagonist og serotonin reopptak hemmer. Noen mener også at MXE hemmer reopptak av dopamin og bindes til mu-opioid reseptoren, men det finnes ikke konkrete bevis på dette. 

## Lovlig status
Metoxetamin/Metoksetamin (MXE) står oppført på narkotikalisten.

## Se også
* Rusmiddel

## Referanser
Phillipsburg (New Jersey)

**Phillipsburg** er en by i Warren County i den amerikanske delstaten New Jersey. Den ligger i vestre New Jersey, på grensen til Pennsylvania, og regnes som den østlige grensen i Lehigh Valley. Ved folketellingen i 2010 var innbyggertallet .

## Tettsteder i nærheten
Figuren nedenfor viser tettsteder i en radius av 8&nbsp;km rundt Phillipsburg.




## Referanser


## Eksterne lenker
*
*Warren Countys nettside om Phillipsburg
Ella Døsen

**Ella Didrikke Døsen** (født 5. desember 1862 i Bergen som Ella Didrikke Ellertsen, død 6. januar 1946 i Fana) var en norsk kunstmaler som i hovedsak var aktiv inntil hun giftet seg i 1887.

Hun fikk tegneundervisning av en lokal fotograf, og dro så (1878) til Berlin, hvor hun studerte i fem år. Hennes kunstprofessor fant imidlertid ut, at hun som kvinne ikke burde bli dyremaler, slik hun selv ønsket, siden sjangeren var for komplisert for kvinner. Dette var en vanlig holdning på den tid i forhold til kvinnekunstnere. Hun ble stillebenmaler isteden. I tillegg malte hun noen marinemalerier.

Hun hadde sin siste utstilling i Bergen Kunstforening samme år hun ble gift. Karrieren dabbet av. Hun kopierte en del bilder og tok opp rosemaling fra 1920-årene som hobby etter at barna var blitt voksne.

## Referanser


## Kilder

*Gunnar Danbolts omtale i Griegsamlingens katalog.
Thore Heramb

**Thore Heramb** (født 29. desember 1916 i Kristiania, død 16. juni 2014 på Fagerborg i Oslo) var en norsk kunstner og maler.

Han debuterte på Høstutstillingen i 1939 etter å ha studert ved Statens håndverks- og kunstindustriskole fra 1935 til 1937 samt Kunstakademiet under Jean Heiberg fra januar 1939 og fram til den tyske okkupasjonen våren 1940. Han foretok en studiereise til København og Italia og hadde to lengre opphold i Paris etter krigen.

I 1947 og 1948 utførte han utsmykningen av daværende Akers herredshus. Han gikk omtrent på den tid inn på en stil preget av abstraksjon og gråtoner, men ble senere mere koloristisk. Fransk maleri betydde mye for Herambs billedskapende utvikling. Fram til 1956 var han fast ansatt som fargekonsulent for Oslo kommune, men ble så kunstner på heltid.

Foruten utstillinger i inn- og utland, satt han i Nasjonalgalleriets råd for anskaffelser. Han er representert i nasjonalgalleriene i Stockholm og København, foruten Museet for samtidskunst i Oslo og andre større norske kunstmuseer.

## Referanser


## Kilder
* 
* Gunnar Danbolts katalog over Griegsamlingen.
Musica poetica

**Musica poetica** er et begrep fra 1500- og 1600-tallets musikkteori som betød komposisjon.

Under henvisning til Aristoteles skilte man mellom *musica theoretica*, *musica practica* og *musica poetica*. Med *poetica* mente man *[[poiesis]]* i betydningen «skape/lage», og altså ikke poesi i moderne betydning. Begrepet dukket første gang opp i Nikolaus Listenius' *Rudimenta Musicae Planae* (Wittenberg, 1533), deretter som verktitler hos Heinrich Faber (1548), Joachim Burmeister (1606), Johann Andreas Herbst (1643) med flere.

Musica Poetica ble delt inn i *sortisatio* og *compositio*. Med sortisatio forsto man sponan «allsang» og gav ulike eksempler som *[[villanella]]s*, *cantica rustica* og «bawrenlieder», mens for compositio ble bare *[[Kontrapunkt|Contrapunkt]]* nevnt.

## Litteratur
* Hans Heinrich Eggebrecht, *Terminologie der musikalischen Komposition*, Steiner, Wiesbaden 1996. ISBN=3515070044
* Heinrich Faber: *Musica Poetica*, Hof 1548.
* T. D. Jones: *Passions in Perspective: An Analytical Discussion of the Three Passion Settings of Heinrich Schütz (1585-1672) against their Historical and Stylistic Backgrounds*, doktorgradsavhandling, University of Birmingham, UK, 2000.
* Heinz von Loesch, *Der Werkbegriff in der protestantischen Musiktheorie des 16. und 17. Jahrhunderts. Ein Mißverhältnis*, Olms Verlag, Hildesheim 2001. ISBN=3487114461

## Referanser
Abel Santamaría

**Abel Santamaría** (født 20. oktober 1927 i Encrucijada i Las Villas på Cuba, død 26. juli 1953 i Santiago de Cuba) var en viktig leder i revolusjonsbevegelsen på Cuba.

Abel og hans søster, Haydee, lot revolusjonsstyrker, inkludert deres leder Fidel Castro, oppholde seg i deres leilighet i Havanna, der de planla store deler av revolusjonen. Både Abel og Haydee var deltakende under angrepet på Moncada brakke, juli 1953. Da dette angrepet feilet, ble begge fengslet sammen med deler av revolusjonsstyrken. Abel døde som følge av tortur som skulle få han til å røpe posisjonen til resten av styrkene. Hverken Abel eller søsteren røpet posisjonen til politiet.
Bjarne Svanøe

**Bjarne Svanøe** (født 6. mai 1954 i Florø) er en norsk maler.

Han er utdannet ved Vestlandske kunstakademi i Bergen og Statens kunstakademi i Oslo. Etter utdanningen flere opphold i London, Berlin, Wales og Portugal.

Han bodde flere år i hjemkommunen, men er pr. 2011 flyttet til Bergen.

Temaer for kunsten har vekslet mellom rene naturstudier der lysforholdene har betydd mye for resultatet, til mennesker i klubbmiljøer, gjerne musikere.
## Referanser
Kunming Wujiaba internasjonale lufthavn

**Kunming Wujiaba internasjonale lufthavn** (kinesisk: 昆明巫家坝国际机场, pinyin: *Kūnmíng Wūjiābà Guójì Jīchǎng*) var hovedflyplassen for Kunming, hovedstaden i Yunnan i Kina.  Den ligger 4&nbsp;km sørøst for sentrum av Kunming. Den ble stengt den 28. juni 2012, og all trafikk overført til den nye Kunming Changshui internasjonale lufthavn.

Wujiaba er en av de eldste flyplasser i Kina. Den ble bygd på begynnelsen av 1900-tallet av krigsherren Tang Jiyao. Under annen sino-japanske krig ble den sterkt utvidet, og ble base for Flying Tigers ledet av Claire Lee Chennault.  Senere ble store regulære amerikanske kampflyenheter stasjonert der. 

## Referanser
Kunming Changshui internasjonale lufthavn

**Kunming Changshui internasjonale lufthavn** (kinesisk: 昆明长水国际机场, pinyin: *Kūnmíng Chángshuǐ Guójì Jīchǎng*) er hovedflyplassen for Kunming, hovedstaden i provinsen Yunnan i Folkerepublikken Kina. Den ligger 22&nbsp;km øst for byen, og ble åpnet 28. juni 2012. Den erstattet den gamle lufthavnen, Kunming Wujiaba internasjonale lufthavn.

## Eksterne lenker
* 
*  The Fourth Air Hub in China—Kunming International New Airport
Johann Theile

**Johann Theile** (1646–1724) var en tysk komponist og kapellmester.

## Liv og virke
### Bakgrunn
Etter å ha studert juss i Leipzig og Halle, studerte Theile komposisjon med Heinrich Schütz i Weißenfels – sannsynligvis var han den siste eleven til Schütz. Han regnes som en av hans mest begavede studenter.

### Musiker
Theile var aktiv som organist i Stettin og Lübeck. I 1673 publiserte han *Matthäuspassion* i Lübeck, og fra samme år til 1678 var han hoffkapellmester hos hertug Christian Albrecht av Slesvig-Holsten-Gottorp. Hamburgs *[[Oper am Gänsemarkt]]*, det første borgerlige operahuset i Tyskland, ble 2. januar 1678  åpnet med en oppføring av Theiles syngespill *Adam und Eva*.

Mellom 1685 og 1689 var Theile kapellmester i  Wolfenbüttel, som Johann Rosenmüllers etterfølger. Han virket dessuten ved operaen i Naumburg og hos Christian I av Sachsen-Merseburg. I 1694 vendte han tilbake til hjembyen hvor han var musikalsk rådgiver for hertugen av Zeitz, Moritz Wilhelm av Sachsen-Zeitz.

Theile skrev syngespill, operaer, messer, salmer, pasjoner, arier og canzonettas, sonater og motetter. Dessuten skrev han musikkteoretiske skrifter, framfor alt om kontrapunkt. Han ble regnet som en utmerket musikkpedagog.

I 2008 ble det funnet et portrett av Theile i *Bibliothek der Hansestadt Lübeck*.

Theile underviste Johann Mattheson. Dietrich Buxtehude var imidlertid hans viktigste student (Buxtehude var ni år eldre enn sin lærer og døde også lenge før ham).

## Verk

**Adam und Eva – Der erschaffene, gefallene und aufgerichtete Mensch : In einem Sing-Spiel vorgestellet.* Hamburg 1678
**Orontes, der verlohrne und wieder gefundene Königliche Prinz aus Candia, in einem Sing-Spiel.* Hamburg 1678
* *Davids und Jonathans treuer Liebe Bestätigung*, 1685 (tilskrevet)
**Die Geburth Christi* (juleevangeliet)
**Christian Reuter Paßions-Gedancken über die Historie von dem bittern Leiden und Sterben unsers Herrn.* Berlin 1708 (pasjonsoratorium, bare teksten er bevart)
**Beatus vir qui timet Dominum* (salme-motett)
**Domine ne in furore tuo* (salme)
**Cum invocarem* (salme)
* *Die Seele Christi heilige mich* (kantate for sopran, fiolin, 2 gamber og basso continuo)
* *Musicalisches Kunstbuch*, sonater.

## Litteratur
* 
* Willy Maxton: *Johann Theile.* Tübingen, Univ., Diss., 1926 (opptrykk: Wolfenbüttel: Dr. Josef Floßdorf, 2004 [Umfang: XIV, 154 S.])
* Stephen Rose: «A Lübeck music auction, 1695.» I *Schütz-Jahrbuch* 30 (2008), 171–190
* Kerala J. Snyder: *Dieterich Buxtehude: Organist in Lübeck.* Schirmer Books, New York 1987, 1993. 551 sider. ISBN 0-02-873080-1 (om Theile s. 110 ff.)

## Referanser


## Eksterne lenker
* 
* 
* 
*
Jacques Bernard Hombron

**Jacques Bernard Hombron** (født 15. april 1798 i Paris, død 16. oktober 1852 til sjøs) var en fransk marinekirurg og naturforsker.

Hombron tjenestegjorde på forskningsekspedisjonen med *Astrolabe* og *Zelee* mellom 1837 og 1840 å undersøke omkretsen av Antarktika. Han beskrev en rekke planter og dyr sammen med Honoré Jacquinot.

## Referanser


## Eksterne lenker
* L'Astrolabe et la Zélée
Honoré Jacquinot

**Honoré Jacquinot** (født 1. august 1815 i Moulins-Engilbert i det franske departementet Nièvre, død 22. mai 1887) var en fransk kirurg og zoolog. Jacquinot var en yngre bror av  marineoffiseren Charles Hector Jacquinot, og seilte med ham som naturforsker på *La Zelee* på Dumont d'Urvilles *[[L'Astrolabe|Astrolabe]]*-ekspedisjon (1837–1840).

Mens de var på vei til Antarktis og hadde ankret opp utenfor kysten av New Zealand, beskrev og illustrerte han sammen med Jacques Bernard Hombron 15 arter av bløtdyr som de fant i disse farvannene og dessuten flere fiskearter og krepsdyr.

## Referanser


## Eksterne lenker
* L'Astrolabe et la Zélée
Marin

**Marin** (av lat. *mare* i betydningen *hav* eller *sjøvann*) betegner fenomener og økosystemer knyttet til havet. Eksempler er marin grense, marinbiologi, marin leire (avsatt i havet), samt marine organismer (som koralldyr, kamskjell, torsk og bardehvaler) som lever i havet, til forskjell fra limniske organismer som lever i ferskvann.

## Se også
* Trelevende
* Limnisk
* Terrestrial
* Fossorial

## Referanser
Seth Kim-Cohen

**Seth Kim-Cohen** er kunstner, musiker og skribent. Mange av hans prosjekter tar initiativ til lytting om og rundt rock som en kulturell signifikant.

Hans performative kunst har funnet sted på blant annet Tate Modern, Singapore Biennalen, og ZKM i Karlsruhe.

Hans soloutstilling ved Audio Visual Arts i New York i 2012, med navnet «Tomorrow is the question? Is the question!» beskrev Artforum som «Kollegial og ubekvem, et mistak fra virkeligheten innkapslet av en semifiksjonell kontekst… en allegori for eksperimentell tenkning generelt».

Kim-Cohen skriver om kunst, litteratur og musikk. Han har skrevet boka «In the blink of an Ear: Toward a Non-Cochlear Sonic Art» (Contunumm 2009). Han også skrevet for magasinene og journalene Artforum, Art Review, TACET, Pitchfork og Pop Stock.

Han har også spilt i rockebandene Number One Cup og The First show mellom 1993 og 2002, gav ut syv album og turnerte i Nord-Amerika og i Europa. 

Han har undervist ved School of the Museum of Fine Arts i Boston, Institute for Doctoral Studies i Visual Arts, Pratt Institute, og ved Universitetet i Yale.

## Bibliografi
* In the blink of an Ear: Toward a Non-Cochlear Sonic Art (Continuum 2009)

## Referanser


## Eksterne lenker
*
Reinert Eidshaug

**Reinert Eidshaug** (1947–2024) var en norsk politiker (Ap) og skipper.

Han vokste opp i en sjømannsfamilie på Eidshaug i daværende Kolvereid kommune. Han var utdannet ingeniør, og var skipper i linjefart. Han bodde i Trondheim og senere på Rørvik. Han døde mens han var på jobb på Borgan-ferga.

## Politiker
Reinert Eidshaug var ordfører i Vikna kommune fra 2011 til 2015. Han ble valgt med støtte fra Arbeiderpartiet, Senterpartiet, Kristelig Folkeparti og Venstre. Han var varaordfører fra 2007 til 2011. Eidshaug var leder i Vikna Arbeiderparti og styremedlem i Nord-Trøndelag Arbeiderparti.

## Idrettskarriere
På 1960-, 1970- og 1980-tallet konkurrerte han også litt i hurtigløp på skøyter, for klubbene Verdal Idrettslag og Sportsklubben Falken. Etter aktiv karriere som skøyteløper ble han som medlem av Sportsklubben Falken autorisert som overdommer i hurtigløp på skøyter av Norges Skøyteforbund i løpet av deres tingperiode 1988–1990.

### Personlige rekorder i skøyteløp

## Referanser


## Eksterne lenker
*
Johann Vierdanck

**Johann Vierdanck** (ca. 1605 – 1646) var en tysk komponist og organist.

## Liv
Johann Vierdancks fødeår og -sted er ikke kjent, men han stammet trolig fra en musikerfamilie fra Thüringen/Sachsen. I 1615 ble han korgutt ved hoffkapellet i Dresden og elev av Heinrich Schütz, som ved flere anledninger lovpriset sin elev. Vierdanck lærte fiolin og zink av Wilhelm Günther, konsertmester ved hoffkapellet, og ble senere musiker ved det samme orkesteret. 

Vierdanck var fiolinist ved  Johann Albrecht II av Meclenburg-Güstrow fra 1631 til 1632. Senere oppholdt han seg lenge i Lübeck og i København og kom på ny i kontakt med Schütz. På denne tiden ble han også kjent med fiolistene Johann Schop, Nicolaus Bleyer og Friedrich Hoyoul som han dediserte sin andre samling instrumentalmusikk til.

Våren 1635 reiste Vierdanck til Stralsund der han virket som organist ved Marienkirche i Stralsund fram til sin død. 

## Virke
Vierdanck publiserte flere musikksamlinger på eget forlag. Han er også mye oppført som fadder i Marienkirches dåpsbøker og gav betydelige faddergaver. Begge deler tyder på en viss velstand og anerkjennelse i byen. Likevel skriver han i forordet til andre del kirkekonserter (1643) at han hadde til hensikt å forlate Stralsund, noe som åpenbart ikke skjedde. Vierdanck ble i byen til han døde tre år senere. 

## Referanser


## Litteratur
* Gerhard Weiß: *Johann Vierdanck (ca. 1605–1646). Sein Leben und sein Werk.* Doktorgradsavhandling, Marburg, 1956
* Beate Bugenhagen: «Johann Vierdanck» i *Musik in Geschichte und Gegenwart*, 2. omarbeidede utgave.

## Eksterne lenker
* 
* 
* Kurzbiographie auf den Seiten des Heinrich-Schütz-Haus
Olympic Delivery Authority

**Olympic Delivery Authority** (**ODA**) var et britisk særlovselskap som hadde ansvar for å levere anlegg og infrastruktur til Sommer-OL 2012 og Paralympiske sommerleker 2012. ODA var underlagt det britiske Kultur-, media- og sportsdepartementet og hadde sitt hovedkontor i One Churchill Place på Canary Wharf i London.

Direktør i ODA var Dennis Hone, mens styreformann var John Armitt.

ODAs opprinnelige budsjett var 2,375 milliarder britiske pund, fastsatt gjennom en avtale mellom den britiske regjeringen og borgermesteren i London i 2003. I oktober 2006 kunngjorde imidlertid kulturminister Tessa Jowell at budsjettet kunne stige til over 4 milliarder pund. I mars 2007 kunngjorde kulturministeren en ny finansieringspakke for ODA hvor budsjettet var økt til 5,3 milliarder pund.
## Eksterne lenker
*
I Don’t Want to Talk About It

**«I Don't Want to Talk About It»** er en sang skrevet av Danny Whitten, og første gang spilt inn av Whittens band, Crazy Horse. Sangen ble utgitt på gruppas selvtitulerte debutalbum i 1971.
 
I 1975 spilte Rod Stewart inn sangen i Muscle Shoals Sound Studio med Tom Dowd som produsent. Den ble utgitt på albumet *Atlantic Crossing*. Stewarts versjon toppet hitlisten i Storbritannia i 1977 da den ble utgitt  som en dobbelt A-side-singel med «The First Cut Is the Deepest». I USA ble den gitt ut som singel i 1979 med «The Best Days of My Life» på B-siden. I 1989 spilte Stewart inn en ny versjon som ble mye spilt på amerikanske radiostasjoner. Han fremførte sangen i en duett med Amy Belle på sin turné i 2004. Denne versjonen er med på hans konsert-DVD *[[One Night Only: Live At Royal Albert Hall]]*.

I 1988 ga Everything but the Girl ut en versjon av sangen på single. Den ble gruppas første britiske Top 10-hit.

Andre kjente artister som har spilt inn versjoner av denne sangen er Rita Coolidge, Billie Jo Spears, Ian Matthews, D'ZRT, Nils Lofgren (som også hjalp Written med å skrive sangen, selv om han ikke ble kreditert for dette på albumet), Dina Carroll, David Sneddon (vinner av BBCs *Fame Academy*), Geoff Muldaur, Llama Farmers, Alex Parks, Indigo Girls på soundtracket til filmen *[[Philadelphia (film)|Philadelphia]]*, Tracy Huang og A-Mei (Chang Hui-Mei).

## Norsk versjon
Kristin Berglund har skrevet en norsk tekst. Den norske tittelen er «Nå må du snakke om det».

### Innspilling
*Kristin Berglund. Utgitt på singlen Talent TS&nbsp;097 i 1980.

## Listeversjoner

## Referanser
Bernhard Leitner

**Bernhard Leitner** (født 1938 i Feldkirch) er en østerriksk kunstner som lager lydskulpturer og lydinstallasjoner. 

Leitner studerte arkitektur i Wien fra 1956 til 1963. Fra 1963 til 1966 studerte han i Paris. I 1968 flyttet han til New York og ble der ca 15 år, før han dro tilbake til Europa og ble noen år i Berlin før han til slutt vende hjem til Østerrike. I New York jobbet han som assisterende professor på New York University. I 1987 fikk han en full professorstilling i mediadesign ved Hochschule für angewandte Kunst (Høyskolen for brukskunst) i Wien som han holdt til 2005. 

I 1999 vant han «Preis der Stadt Wien für Bildende Kunst» (Wiens Kunstpris).

## Referanser
Jean Victoire Audouin

**Jean Victoire Audouin** (født 27. april 1797 i Paris, død 9. november 1841 i Paris) var en fransk zoolog som beskjeftiget seg med entomologi, araknologi og ornitologi.

Audoins vitenskapelige verk – som han delvis skrev i samarbeide med Henri Milne-Edwards – behandler hovedsakelig de lavere stående dyrens anatomi og system. Han ble innvalgt som utenlandsk medlem av svenske Vetenskapsakademien i 1833 og som medlem av Det franske vitenskapsakademiet i 1838.

## Referanser


## Kilder
*
Carsten Seiffarth

**Carsten Seiffarth** er direktør for det berlinske lydgalleriet Singuhr (*hörgalerie*), som han startet i 1996 og som produserer og presenterer lydinstallasjoner, inkludert flere enn 70 solo utstillinger av nasjonale og internasjonale kunstnere  Berlin.

Seiffarth er også en av de kunstneriske direktørene for mediakunst-laboratoriet TELSA i Berlin. Som uavhengig kurator og produsent har han tatt initiativ til og produsert utstillinger og prosjekter knyttet opp mot lydkunst. Seiffarth har vært redaktør for Singuhr 1996-2006, en bok som var et retrospekt syn på hva som hadde foregått i galleriet det siste tiåret og hvordan lydkunst hadde utviklet seg.

Seiffarth har studert orkestermusikk, musikologi og sosiologi i Weimar og Berlin  og har siden 1991 hatt ansvar for og produsert prosjekter innen samtidig kunst og lydkunst både innenfor og utenfor Tysklands grenser.

## Referanser


## Eksterne lenker
* Nettstedet til Singuhr
Guiyang Longdongbao internasjonale lufthavn

**Guiyang Longdongbao International Airport** () (KWE / ZUGY) er en flyplass ved Guiyang, hovedstad for provinsen Guizhou i Folkerepublikken Kina.

Lufthavnen ble åpnet 28. mai 1997, og fikk sitt nåværende navn 19. januar 2006. Den ligger 11&nbsp;km sørøst for byens sentrum. Trafikken økte så sterkt at flyplassen ble besluttet utvidet i 2010. 

## Eksterne lenker
* World Aero Data 
* Terminal Photos
Ürümqi Diwopu internasjonale lufthavn

**Ürümqi Diwopu internasjonale lufthavn** (; uigurisk: ) (URC / ZWWW) betjener Ürümqi, hovedstaden for den autonome regionen Xinjiang i  Folkerepublikken Kina: Den ligger i kommunen i bydistriktet Xinshi, 16 km nordvest for sentrum av Ürümqi. 

Ürümqi Diwopu ble åpnet for utenlandske passasjerer i 1973. Den har vært nødlandeplass for flylinjer mellom Øst-Asia og Europa eller Vest-Asia.

## Eksterne lenker
* 
* China: Terror plot targeted Olympics MSNBC March 9, 2008
Xinshi (Ürümqi)

**Xinshi** (kinesisk: 新市区; pinyin: *Xīnshì Qū*, uigurisk: يېڭىشەھەر رايونى‎, ULY: *Yéngisheher Rayoni*, UYY: *Yengixəhər Rayoni*) er et bydistrikt i byprefekturet Ürümqi i den autonome region Xinjiang i Folkerepublikken Kina.

Det har et areal på 142,52 km² og teller 376&nbsp;600 innbyggere (2003). 

## Administrative enheter

**Subdistrikter:**
*Beijinglu (北京路街道); Beizhandonglu (北站东路街道); Ergong (二工街道); Hangzhoulu (杭州路街道); Kashidonglu (喀什东路街道); Nanweilu (南纬路街道); Sangong (三工街道); Shiyou Xincun (石油新村街道); Tianjinlu (天津路街道); Yinchuanlu (银川路街道); Yingbinlu (迎宾路街道);
**Kommuner:**
*Diwopu (地窝堡乡); Ergong (二工乡);
**Utviklingsområde:** 
*Ürümqi for ny- og høyteknologisk industri (乌鲁木齐高新技术产业开发区).

## Samferdsel
Ürümqi Diwopu internasjonale lufthavn ligger i kommunen Diwopu i bydistriktet Xinshi.

## Eksterne lenker
* Lokalregjeringens hjemmesider
Møretrygd

**Møretrygd Gjensidig Forsikring** er et gjensidig skadeforsikringsselskap med kontor i Ålesund, Volda og Fosnavåg. Selskapet består av noen mindre selskap som har fusjonert, der de viktigste var Assuranseforeningen «Havfiske» (1871), Sunnmøre Båttrygdelag (1890), Herøy Båttrygdelag (1917) og Volda Branntrygdelag (1866).

I 2015 hadde selskapet en samlet premieinntekt på ca. kr 150 mill og egenkapital på 310 mill. Tradisjonelt var Møretrygd et sjøforsikringsselskap (sjøtrygdelag), men dekker nå også alle vanlige skadeforsikringer for privatpersoner og bedrifter på land. Selskapet tar mål av seg til å bli en viktig aktør i forsikringsmarkedet på nordvestlandet.

## Eksterne lenker
* 
* Facebook
Chilimobil

**Chilimobil AS** er et norsk mobilselskap etablert i 2011. Selskapet leverer mobiltelefoni- og datatjenester over Telia sitt mobilnett, etter å ha byttet fra Telenor i 2017. Chilimobil ble grunnlagt i Bergen, men flyttet hovedkontoret til Moss i 2020.

## Historikk
Chilimobil ble stiftet den 8. november 2011 av en gruppe telekomveteraner. Blant dem var Lars Ryen Mill og Egil Skibenes. Den 17. april 2012 lanserte selskapet sitt første produkt, *Chili Kontant*, et forhåndsbetalt kontantkort som lovet halve prisen av konkurrentene og Telenors dekning via leieavtale.

I august 2012 inngikk Chilimobil samarbeid med Nokia og Reitangruppen for salg av mobilpakker i 550 utsalgssteder.

I 2017 byttet Chilimobil til Telias nett.

I 2018 lanserte Chilimobil produktet "Fri Data" som det første mobilselskapet i Norge. Chilimobil ble i 2020 det første mobilselskapet i Norden med en heldigital eSIM-løsning.

I januar 2025 kjøpte Telia Norge 45 % av aksjene i Chilimobil. 

## Referanser


## Eksterne lenker
*
Peter Vogel

**Peter Vogel** (født 9. mars 1937 i Freiburg, død 8. mai 2017 i Freiburg) var en tysk lydkunstner. Han er en pionér innen lydkunst, og har vært kunsterisk aktiv siden 1955. Han har drevet med bilder, dans og korografi, komposisjon, eletronisk musikk og video og lydskulpturer. Vogel hadde sin første utstilling i 1971 i Freiburg. Han har i fire tiår laget lydskulpturer og performancer som oppfordrer publikum til å finne mønster blant repeterte interaksjoner. Hans arbeid er vanskelig å kategorisere, da det gjerne bryter ned grensene for kunst og performace tradisjoner, eller setter spørsmålstegn mellom forholdet med skulpturer og lyd, til å se og høre, det statiske og det levende. Han utfordrer også lydens sted i galleriet.

## Referanser


## Eksterne lenker
* 
* 
*  Peter Vogel: The Sound of Shadows
Ecstasy (sang)

**«Ecstasy»** er en amerikansk popsang, skrevet av Doc Pomus og Phil Spector.

Innspillingen til Ben E. King ble utgitt på singlen Atco 45-6215 i 1962. Arrangør var Stan Applebaum. Produsenter var Jerry Leiber og Mike Stoller. B-siden var «Yes».

## Svensk versjon
Den svenske tittelen er «Jonatan».

### Innspilling
*Yvonne Norrman. Utgitt på EP-platen Polydor EPH&nbsp;10792 i 1962.

## Listeplassering
Versjonen til King lå som # 56 på den amerikanske Billboard Hot 100-listen i 1962.  

## Referanser